Държавен вестник, бр. 70, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  70
Член 32. Разпространяване на информация 
Главният получател разбира, че Глобалният 
фонд си запазва правото да публикува свободно 
или да разпространява информация, получена 
при изпълнението на Програмата.
Член 33. Отказ от право на мерки
Забавяне при упражняване на някое право 
или мярка по това Споразумение не се тълкува 
като отказ от това право или мярка.
Член 34. Приемници и правоприемници
Това Споразумение е задължително за 
приемниците и правоприемниците на Глав-
ния получател и се смята, че Споразумението 
включва приемниците и правоприемниците на 
Главния получател. Но нищо в това Споразу-
мение не позволява никакво прехвърляне на 
право без предварително писмено одобрение 
от Глобалния фонд. 
Член 35. Арбитраж 
Всеки спор, противоречие или съдебна пре-
тенция, произтичащи от или свързани с това 
Споразумение, или нарушението, прекратяване-
то или невалидността на същото се решават чрез 
арбитраж съгласно арбитражните правила на 
Комисията на ООН по международно търговско 
право, които са в сила понастоящем. Глобал-
ният фонд и Главният получател се договарят 
да се придържат към арбитражното решение, 
взето в съответствие с такъв арбитраж, като 
окончателно решение на всеки такъв спор, 
конфликт или иск. Правото да назначи такъв 
арбитър има Международният арбитражен съд 
към Международната търговска камара. Арбит­
рите са трима на брой. Мястото на арбитража 
е Женева, Швейцария. Английският език ще 
е езикът на арбитражния процес.
Член 36. Приложимо право
Това Споразумение се ръководи от принци-
пите на Международния институт за унификация 
на частното право (UNIDROIT) (2004).
Член 37. Цялостно споразумение 
Това Споразумение и всички анекси и 
приложения към него представляват цялото 
Споразумение между Страните, като излага 
всички условия, договорености и споразумения 
между Страните, свързани с предмета на това 
Споразумение, и замества всички предишни 
устни или писмени споразумения, договоре-
ности, преговори и дискусии. Няма условия, 
договорености или други споразумения, в устен 
или писмен вид, изрични, по подразбиране или 
допълнителни между Страните, във връзка с 
предмета на това Споразумение, освен ако не 
е изрично упоменато в това Споразумение и 
приложенията към него.
Член 38. Дата на влизане в сила
Това Споразумение, изготвено в два ориги-
нални екземпляра, ще влезе в сила от датата 
на неговото подписване както от Главния 
получател, така и от Глобалния фонд, които 
действат чрез техните упълномощени за целта 
представители, посочени в графи 15 и 16 на 
заглавната част на това Споразумение.
Член 39. Продължаване на силата
(а) Всички договорености, споразумения, 
представяне и гаранции, направени от Главния 
получател в това Споразумение, се смятат за 
валидни от Глобалния фонд и продължават да са 
в сила след изпълнението и приключването на 
това Споразумение, независимо от разследване, 
проведено от Глобалния фонд или от негово 
име, и независимо че Глобалният фонд може 
да е получил информация или да е узнал за 
факт или неточно представяне или гаранция 
по всяко време през Срока на Програмата, и 
ще продължи да бъде в пълна сила и ефект до 
Крайната дата на Фаза 1, или, ако Глобалният 
фонд издаде Одобрение за Фаза 2, до Крайната 
дата на Фаза 2. 
(б) Разпоредбата на член 6 (Договорености), 
член 8 (Местен Представител на Фонда), член 
9 (Управление на средствата от Безвъзмездната 
помощ), параграфи (а), (е) и (ж) от член 13 
(Одити и документация), параграф (в) от член 
15 (Отчети за прогрес на Програмата), член 17 
(Оценки от Глобалния фонд), член 18 (Договори 
за стоки и услуги), член 19 (Фармацевтични и 
други здравни продукти), член 21 (Конфликт на 
интереси; антикорупция), член 27 (Възстановя-
ванe на парични средства), член 28 (Граници 
на отговорностите на Глобалния фонд) и член 
29 (Освобождаване от отговорност) остава в 
пълна сила и ефект независимо от изтичането 
на Срока на Програмата или прекратяването 
на това Споразумение.
Член 40. Екземпляри
Това Споразумение може да бъде сключено 
в един и повече екземпляра, всеки от които 
представлява едно и също Споразумение.
Член 41. Привилегии и имунитети
(а) Нищо в това Споразумение не може да 
се тълкува като изричен или подразбиращ се 
отказ от привилегии и имунитети, на които 
Глобалният фонд има право по силата на: (i) 
международното право, включително междуна-
родното обичайно право, други международни 
конвенции, договори или споразумения, (ii) 
националното право, включително, но без 
да се ограничава до Закона за имунитет на 
международните организации на САЩ (22 
Код Съединени щати 288), или (iii) по силата 
на Споразумението за Щабквартирата между 
Глобалния фонд и Швейцарския федерален 
съвет от 13 декември 2004 г.
(б) Главният получател прави всичко възмож-
но при поискване от страна на Глобалния фонд 
да осигури признаването от държавата-домакин 
на Глобалния фонд като институция, за която 
важат привилегиите и имунитетът, обикновено 
предоставяни на международни организации.